CELEX: 32002R1223
Language: lt
Date: 2002-07-08 00:00:00
Title: 2002 m. liepos 8 d. Komisijos reglamentas (EB) Nr. 1223/2002 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

32002R1223

Oficialusis leidinys L 179 , 09/07/2002 p. 0008 - 0009

		Komisijos reglamentas (EB) Nr. 1223/20022002 m. liepos 8 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1], su paskutiniais pakeitimais, padarytais Komisijos reglamentu (EB) Nr. 969/2002 [2], ypač jo 9 straipsnį,kadangi:(1) Siekiant užtikrinti, kad būtų vienodai taikoma Reglamento (EEB) Nr. 2658/87 priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu.(2) Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekių prekyba susijusias priemones, yra įdiegta specialiomis Bendrijos nuostatomis.(3) Pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais.(4) Tikslinga, kad informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento nuostatų, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalies nuostatas ir toliau galėtų ja remtis dar tris mėnesius.(5) Muitinės kodekso komitetas nepateikė nuomonės per pirmininko nustatytą laikotarpį,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje.2 straipsnisInformacija apie privalomus tarifus, kurią suteikė valstybių narių muitinės ir kuri neatitinka šio reglamento nuostatų, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis dar tris mėnesius.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2002 m. liepos 8 d.Komisijos varduFrederik BolkesteinKomisijos narys[1] OL L 256, 1987 9 7, p. 1.[2] OL L 149, 2002 6 7, p. 20.[3] OL L 302, 1992 10 19, p. 1.[4] OL L 311, 2000 12 12, p. 17.--------------------------------------------------PRIEDASPrekių aprašymas | KN kodas | Paaiškinimai |(1) | (2) | (3) |Šaldyti vištienos gabalai be kaulų, kurių visos dalys prisotintos druskos. Bendras druskos kiekis sudaro nuo 1,2 % iki 1,9 % masės. Produktas yra sušaldytas. Siekiant užtikrinti ne trumpesnį kaip vienerių metų galiojimo laiką, jis turi būti laikomas žemesnėje nei – 18 °C temperatūroje. | 02071410 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei 0207, 020714 ir 02071410 KN kodų formuluotę. Produktas yra ilgam laikymui sušaldyta vištiena. Druska nekeičia produkto, kaip 0207pozicijoje nurodytos šaldytos mėsos, savybių. |--------------------------------------------------